2 Korintiërs 3 - Heilige Bybel [Afrikaanse Bybel 1933/1953]
Julle is ons brief, geskrywe in ons harte, geken en gelees deur alle mense;
omdat julle duidelik 'n brief van Christus is deur ons diens berei, geskrywe nie met ink nie, maar met die Gees van die lewende God; nie op kliptafels nie, maar op die vleestafels van die hart.
Want as wat moes vergaan, met heerlikheid was, veel meer is wat moet bly, in heerlikheid.
nie soos Moses nie, wat 'n bedekking oor sy aangesig gesit het, sodat die kinders van Israel nie die oë kon vestig op die einde van wat moes vergaan nie.
Ja, tot vandag toe, wanneer Moses gelees word, lê daar 'n bedekking oor hulle hart;